open-index/open-wikipedia-markdown huggingface dataset:
Андрей Пушкаш

**Андре́й Ива́нович Пу́шкаш** (*, Великы Комяты, Подкарпатска Русь, Чехословакия&nbsp;– †, Москва, Россия)&nbsp;— доктор историчных наук, професор, ведучый научный працовник-конзултант Инштитута славистикы РАН, вызнаный фахман з истории Мадярщины и меджинародных одношѣнь в Середньой Европѣ в найновшой добѣ.

## Живот и творба
### Школы и карьера
Походив зо селянской родины. По народной школѣ во своем селѣ закончив гимназию в Мукачовѣ ай первый выпуск историчной факулты новоствореной универзиты в Ужгородѣ (1945–1951) з т.&nbsp;зв. „червенов дипломов“ и быв посланый учительом истории до Перечинской середньой школы. Диплома з вызначѣньом помогла му од року 1953 продовжити штудии в ашпирантурѣ Инштитута истории АН СССР.  В року 1956 обгаив кандидатску дизертацию з темов  *Борьба Венгерской коммунистической партии за разрешение аграрного вопроса. 1944-1948* и зостав працовати в инштитутѣ. На основѣ той дизертации в року 1959 вышла його перва монография *Борьба за аграрные преобразования в Венгрии (1944-1948)*. Як знаючого мадярскый язык историка, послали го до Историко-дипломатичного оддѣлѣня Министерии загранича СССР, де довгый час штудовав и порядковав трофейны мадярскы архивы. В року 1965 обгаив докторску дизертацию з темов  *Венгрия во Второй мировой войне. Внешняя политика Венгрии (1938–1944)* на основѣ монографии з року 1963. В року 1966 вышла доповнена верзия, котра была в року 1971 выдана по мадярскы. Тоты роботы мають пряме одношѣня ку истории Подкарпатя.  В року 1968 переходить до Инштитуту славистикы и балканистикы АН СССР. В року 1970 ставать ся сполузакладательом двосторонной Совѣтско-мадярской комисии историкох. Своима роботами, основаными на солидных штудиях жерел, вводячыми до научного обѣгу немало новой документации, доктор Пушкаш зыскав честованя и мадярскых колег. В року 1975 вызнаменаный еднов з высшых мадярскых владных наград. Од зачатку  споив научну чинность з педагогичнов — преподавав найновшу историю и политологию в МГИМО, пединштитуте  (нынѣ Московска педагогична штатна универзита), готовив ашпирантох. Быв наремный трудолюб, не лишив научну роботу до конця своих дней.

### Выбер з творбы
* Венгрия в годы Второй мировой войны" (М., 1966)
* Внешняя политика Венгрии, ноябрь 1918 – апрель 1927 г." (М., 1981) 
* Краткая история Венгрии с древнейших времен до наших дней" (М., 1991: сполуавтор)
* Внешняя политика Венгрии, апрель 1927 – февраль 1934" (М., 1995) 
* Внешняя политика Венгрии, февраль 1934 – январь 1937" (М., 1996)
* Цивилизация или варварство: Закарпатье. 1918–1945 (М., 2006).

## Интересны факты
Перва його робота з истории родного края была опубликована в Ужгородѣ ещи в року 1949.

## Жерела и одказы
* **Худанич В. І.**: Пушкаш Андрій Іванович //Енциклопедія Закарпаття. Визначні особи ХХ століття. Закарпатський осередок НТШ. Під наук. ред. Довганича О. Д. — Ужгород: «Гражда», 2007 — 400 c. 
* 
* 

## Референции

Катеґорія:Русиньскы історіци
Катеґорія:Педаґоґы
Королево

**Королево** — мѣстечко (од року 1947) бывшого Виноградовского района Закарпатской области Украины.

## Административа
;Орган администрации: 
: Королівська селищна рада 
:90332, Закарпатська обл., 
:Виноградівський р-н,
:смт. Королево, вул. Злагоди, 1
:тел. 03143 4-15-55 

Од року 2020 створена Королевска громада, до котрой входять (окрем Королева) ещи 8 сел.

## Полога
Лежить на лѣвом березѣ Тисы, о  на выход од районного центра.

## История
Перва документована исторична упоминка походить з року 1262, (яко *Domus Regalis*, од року 1355 —  *Királyháza*, циже *Корольова хыжа*).

В року 1872 через село прокладена желѣзниця Чоп–Сигет.

В року 1910 зоз 3167 обывательох были 2224 Мадяре и 932 Русины. До Трианона Королево належало ку Затисянскому округу (Tiszántúli járás) жупы Угоча.

По Трианонѣ, в року 1930, Королево,  *Královo nad Tisou*, мало 4608 обывательох, з того: 2570 Русины, 967 Мадяре, 485 Чехы и Словаци, 429 Евреи, 13 Нѣмцѣ, 143 чужоземцѣ, еден неозначеный. Школы: горожанка мѣшана (2 класы русинскы, 1 кл. чешска); народна мѣшана (4 кл. русинскы, 3 кл. мадярскы); народна чешска (5 кл.); римокатолицка мадярска (1 кл.). Державны уряды: нотарскый, жандарскый, даньовый, цолный («финанцы»), пошта-телеграф-телефон. Транспорт: желѣзнична штация, найдовжый в Чехословакии деревляный мост (через Тису, ), бензинпумпа. 

В часѣ Другой свѣтовой войны Евреи и Цигане были депортованы, по войнѣ часть вернула ся. Теперь ромска громада числить 1600 особ (20% обывательства). В добѣ УССР в Королевѣ добывали буре угля (1949–1969), были отворены виноробне дружство, шутровый камѣнолом (од 1956), Затисянскый хемзавод (од 1962), филия Луганской дизеллокомотивной фабрикы (од 1968), выбудовали и реконштруовали 220 домы, нову середню школу (1978), двѣ дѣточы захоронкы, 20 торговых точок и 5 заряджѣнь масового стравованя.

## Жерела и одказы
* **A történelmi Magyarország** atlasza és adattára 1914  <small>''Доступно онлайн''</small> 
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
* **Федака Сергій**. Населені пункти і райони Закарпаття. Історично-географічний довідник. "Ліра". Ужгород, 2014.  <small>''Доступно онлайн''</small> 
*  

## Референции

Катеґорія:Населены пункты Украины
Шопурка

**Шопурка** — рѣка в Раховском районѣ Закарпатской области Украины, правый приток рѣкы Тиса.

Довжина Шопурки  (въедно з Малов Шопурков — ), плоха базену — 283 км2.

На рѣцѣ Шопурка лежать два мѣстечка — Кобылецка Поляна  и Великый Бычков. На полѣпшѣня их застачаня електроенергиев суть планы выставбы каскаду семи малых гидроелектрарень на куртых 13 километрах горской рѣкы.

Мѣстны обывателѣ, вшак, не вѣрують обѣцянкам проектантох и бизнисменох.  В сучасности рѣка Шопурка — една з найчистѣйшых в Закарпатской области и Украинѣ. Функционованя миниелектрарень, подля мѣстных обывательох, в жадном припадѣ позитивно не вплыне на екологию рѣкы.

## Жерела и одказы
* **Швець Г.І., Дрозд Н.І., Левченко С.П.** Каталог річок України. Видавництво АН УРСР. Київ, 1957. 
*  
*  

## Референции

Катеґорія:Рікы Україны
Катеґорія:Рікы подля алфавиту
Катеґорія:Рікы Европы
Мала Шопурка

**Мала Шопурка** — рѣка в Тячовском и Раховском районѣ Закарпатской области Украины, правый приток рѣкы Шопурка.

Довжка , плоха базену . Выток мать на югозападной убочи.хребта Свидовець.https://www.google.com/maps/place//@48.2665782,24.0579872,15z/data=!4m2!3m1!1s0x0:0x0!5m1!1e4?hl=en 

Долина V-подобна, на окремых усѣках — жолобоподобна, широка до . Корыто слабозвивисте, мѣрно розконарене, широке до , в нижньом току ся трафляють скоковы усѣкы, суть островы.
Спад рѣкы . Лед намерзать зачатком децембра, пропадать до середины марца. Служить як жерело воды и про водну туристику. Берегы часточно опевнены.

Основны притокы: Шанта, Скур­тул (оба правы), Довгый (лѣвый). В Кобылецкой Полянѣ зливать ся з Середньов Рѣков и творить зачаток Шопуркы.

## Жерела и одказы
* **Швець Г.І., Дрозд Н.І., Левченко С.П.** Каталог річок України. Видавництво АН УРСР. Київ, 1957. 
* **Географічна енциклопедія України**: в 3 т / Редкол.:  и др. — К.: Українська радянська енциклопедія,  —  
*  

## Референции

Катеґорія:Рікы Україны
Катеґорія:Рікы подля алфавиту
Катеґорія:Рікы Европы
Середня Рѣка

**Середня Рѣка** — рѣка в Раховском районѣ Закарпатской области Украины, лѣвый приток рѣкы Шопурка.

Выток Середньой Рѣкы находить ся в надморской вышцѣ 1515 м на юг од верха Трояска (гребень Свидовець).https://www.google.com/maps/place//@48.275278,24.1475,15z/data=!4m2!3m1!1s0x0:0x0!5m1!1e4?hl=en

Довжка , плоха базену .

Долина V-подобна, дагде жолобоподобна, широка до . Корыто слабозвивисте, мѣрно розконарене, в нижньом току широке до , трафляють ся островы.
Спад рѣкы . Лед намерзать од первой половкы децембра, пропадать до середины марца.  Берегы на окремых усѣках опевнены.

В Кобылецкой Полянѣ зливать ся з Малов Шопурков и творить зачаток Шопуркы.

## Жерела и одказы
* **Швець Г.І., Дрозд Н.І., Левченко С.П.** Каталог річок України. Видавництво АН УРСР. Київ, 1957. 
* **Географічна енциклопедія України**: в 3 т / Редкол.:  и др. — К.: Українська радянська енциклопедія,  —  

## Референции

Катеґорія:Рікы Україны
Катеґорія:Рікы подля алфавиту
Катеґорія:Рікы Европы
Голятин

**Голятин** — село в бывшом Межгорском районѣ (од року 2020 — Хустском) Закарпатской области Украины. Од року 2020 входить до громады мѣстечка Межгорье як едно з 21 сел, прилученых ку той громадѣ.

## Полога
Лежить в долинѣ рѣчкы Голятинка, оддалене о  од Межгорья и о  од желѣзничной штации Воловець.

## История
Перва упоминка походить з року 1599, под назвов *Also Holyatyn*.

В року 1910 зоз 1064 обывательох были: 898 Русины, 156 Нѣмцѣ, 9 Мадяре; подля вѣры: 906 грекокатолици, 157 израелиты. До Трианона село належало ку Воловскому округу,  *Ökörmezői járás*, жупы Мараморош.

В року 1930 в селѣ были 924 обывателѣ: Русины — 735, Евреи — 175 ,  Чехы и Словаци — 11, Нѣмцѣ — 1, чужинцѣ — 2. Грекокатолицка громада мала 734 вѣрникы и муровану церкву Вознесѣня од року 1909. В селѣ мали русинску школу (една класа) и чешску (една кл.).

13. октобра 1944 село выслободжене од фашистичной окупации. В року 1969 числили 1245 обывательох. В добѣ УССР Голятин мав середню школу, културный дом зоз залов на 350 мѣст, двѣ библиотекы, дѣточу захоронку, фелчарско-акушерску станицю, бовты.  

## Етимология назвы
Назва села може походити од потока *Голятинка*. Павел Чучка высловив верзию, же назва може быти присвойный адъектив од имени *Голята*.

## Вызнамны родаци
* Йоанн Дулишкович (1815–1883), священик, историк.

## Жерела и одказы
* **Sebestyén Zsolt**: Máramaros megye helységneveinek etimológiai szótára. Bessenyei könyvkiadó. Nyíregyháza, 2012.  <small>''Доступно онлайн''</small>
* **A történelmi Magyarország** atlasza és adattára 1914  <small>''Доступно онлайн''</small> 
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969.<small>''Доступно онлайн''</small> 
* **Федака Сергій**. Населені пункти і райони Закарпаття. Історично-географічний довідник. "Ліра". Ужгород, 2014.   <small>''Доступно онлайн''</small> 
*  
*  

## Референции

Катеґорія:Села Україны
Катеґорія:Населены пункты Закарпатской области
Катеґорія:Населены пункты Украины
Грознатин

**Грознатин**,  *Hroznatín* — село в окресѣ Требич краю Высочина в Моравии. Обывательство — 133 особы.

## История
Перва документована упоминка о селѣ походить з року 1365. В року 1934 завели до села електрику, од року 1947 поступно заводили сельскый водовод, в року 1972 завершили реконштрукцию уличного освѣтлѣня.

В року 1980 была отворена памятна табла на домѣ ч. 14, де ся родив президент Лудвик Свобода, а в року 1985 там отворили музей, котрый быв чинный до року 1992. Пак была чинность музею закончена, але дом зоставать храненым объектом яко културна памятка, на што припоминать памятна табла.

В року 2000 выбудовали новый сельскый уряд, а в року 2003 завели до села газ.

## Вызнамны родаци
* Лудвик Свобода (1895–1979), президент Чехословакии, генерал.

## Жерела и одказы
* **MARTÍNEK, Jiřín**. Rodné domy v Čechách, na Moravě, ve Slezsku. Praha: Olympia, 2010. 166 s.  Kapitola Hroznatín, ss. 129–130.
* '''OFICIÁLNÍ WEB'''
* '''Český statistický úřad''': Počet obyvatel v obcích - k 1.1.2020

## Референции

Катеґорія:Населены пункты Чехии
Чинадьово

**Чинадьово**,  *Чинадійово* — мѣстечко (од року 1959) в Мукачовском районѣ Закарпатской области Украины.
## Административа
;Администрация до року 2020 :
:Чинадіївська селищна рада
:89640, Закарпатська обл., Мукачівський р-н, 
:смт Чинадійово, вул. Волошина, 41
Под администрацию рады належать тыж села Карпаты и Синяк.

**Од року 2020** створена Чинадьовска громада, до котрой входять окрем самого мѣстечка ещи 13 околичных сел.

## История
В историчных документах упомянуте в року 1263 под назвов  *Sancti Nicolai*. Мадярска назва *Szentmiklós* (1630) — пряме товмачѣня, а русинска *Чинадьово* (1808), вѣроятно, появила ся як присвойный адъектив од имени *Ченад*. Понеже в историчных жерелах скоршы упоминкы Чинадьова не выявлены, правдоподобно, то была селитва, котра ся золляла з *Szentmiklós*-ом.

В року 1910 село мало 1646 обывательох, переважно Русинох, з меншинами нѣмецков и мадярсков. До Трианона належало ку Свалявскому округу,  *Szolyvai járás*, жупы Берег.

В року 1930 Чинадьово,  *Čiňaďovo*,  *Szentmiklós*, мало 2562 обывателѣ: 1822 Русины, 324 Евреи, 223 Чехы и Словаци, 69 Мадярох, 54 Нѣмцѣ, 28 особ иншых народностей, 42 чужоземцѣ. Грекокатолицка громада числила 1798 вѣрникох и мала двѣ мурованы церквы: Св.&nbsp;Николая (XIV.–XIX. ст.) и Св.&nbsp;Илия (1932–1937). Державны инштитуции: нотарскый и жандарскый уряды, пошта, телеграф, телефон. Културны инштитуции: русинска школа (6 клас), чешска (3 кл.), Руськый народный дом. Промысел: лѣсопилна фабрика *Латориця*, фабрика на швабликы *Вулкан*, андезитовый камѣнолом. Транспорт: желѣзнична штация.

26. октобра 1944 до Чинадьова пришла Червена Армада. В августѣ 1945 национализовали вшиток промысел. В яри 1950 завершили повну колективизацию, при котрой были забраны перед тым розданы землѣ, а «куркулѣ и лѣнюхы-шпекуланты были выключены з колгоспу». Од мая 1959 Чинадьово достало статус мѣстечка. Была отворена середня школа, 8-рочна и вечерна школы, музична штудия, в котрых ся учили понад 1300 особ.

## Жерела и одказы
* '''A történelmi Magyarország''' atlasza és adattára 1914  
* **Sebestyén Zsolt**: Bereg megye helységneveinek etimológiai szótára. — Nyíregyháza: Bessenyei Könyvkiadó, 2010 <small>''Доступно онлайн''</small>
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
*
* 

## Референции

Катеґорія:Населены пункты Украины
Катеґорія:Населены пункты Закарпатской области
Кушниця (рѣка)

**Ку́шниця** (в селѣ Лисичово в року 1973 мовознавчов експедициов АН УРСР зафиксованый тыж вариант локалной назвы **Лисича́нка**)&nbsp;— рѣка в Закарпатской области Украины, лѣвый приток Боржавы.

## Ток рѣкы
Кушниця доставать выток на выход од Лисичова, сутоком даколькых потокох, котры ся зачинають под верхом Полонина Кук в пасмѣ Полонина Боржава, во вышцѣ около  Тече в зачатку переважно на запад, а од села Лисичово обертать на юг и в южной части села Кушниця вливать ся до Боржавы во вышцѣ около  на одстояню  од ей устя яко ей лѣвый приток.

## Основны характеристикы
Довжина рѣкы Кушниця&nbsp;— , плоха базену&nbsp;— . Спад рѣкы&nbsp;—  (зараховавши зароджуючы потокы). Основный приток: Васькова (кат.&nbsp;№155), правый.

## Жерела и одказы
* 
* **Швець Г.І., Дрозд Н.І., Левченко С.П.** Каталог річок України. Видавництво АН УРСР. Київ, 1957. С. 20. Кат. №154 

## Референции

Катеґорія:Рікы Україны
Катеґорія:Рікы подля алфавиту
Катеґорія:Рікы Европы
Черник (Ивано-Франковска область)

**Черник**,  *Черник* — село в Надворнянском районѣ Ивано-Франковской области Украины. Число обывательох — 1062 (2024). 

## Административа
Орган мѣстной администрации — Зеленска сельска рада.
;Администрация до року 2020:
: Зеленська сільська рада
: 78433, Івано-Франківська обл., Надвірнянський район, 
: с.Зелена, прис.Хрипелів, 1 
: тел. 03475 67-4-41

**Од року 2020** створена Пасѣчнянска громада до котрой Черник входить в числѣ 10 сел и мѣстечка:
: Пасѣчнянска громада
: вул. Софії Галечко.127
: с. Пасічна
: Надвірнянський район
: Івано-Франківська область

## География
Cело лежить на югу Ивано-Франковской области в Горганах. Через село тече рѣка Зелениця ай поток Черник, на котрых суть водопады. На юг од села лежить Природний резерват Горганы (од року 1974), а од року 1996 и село Черник однесене ку храненой зонѣ того резервата.

## Жерела и одказы
*  
*  

## Референции

Катеґорія:Населены пункты Украины
Катеґорія:Населены пункты Ивано-Франковской области
Александер Бескид

**Александер Бескид**,  Alexander Beskid, *, Абауйсанто, Мадярске кральовство – †, Кошицѣ, Чехословакия — адвокат, штатный урядник и сполоченскый дѣятель меджи Русинами Пряшовского края и Подкарпатской Руси.

Сын грекокатолицкого священика Александра Бескида (1854–1923), брат Николая Бескида (1883–1947). Учив ся на гимназиях в Кежмарку и Будапештѣ, абсолвовав правничу факулту Будапештской универзиты (1912, доктор права и доктор филозофии). Працовну чинность зачав яко школный иншпектор в Дебреценѣ (1912–1919) ай на Подкарпатской Руси (1919–1924) по ей припоѣню ку Чехословакии. Быв познатый як чоловѣк высокых принципох, котрый сформовав ся як сполоченскый дѣятель независимо од того, же его стрый, Антоний Бескид, быв в урядѣ губернатора Подкарпатской Руси (1923–1933).

В роках 1924–1938 Александер Бескид быв началником реферату про вопросы културы, освѣты и вѣры  Подкарпатской Руси. Приспѣвав ку активному розвою театра и домагав ся толерантности в одношѣнях меджи конфесиями и меджи розличныма културныма напрямами. В языковых спереках, котры ся розмогли по року 1936,  занимав невтралну позицию а зостав активным прихыленцьом вѣрности Чехословакии. Його кандидатура на функцию вицегубернатора, яку традично обсаджовали Чехы, была спочатку одсунута президентом  (септембер 1938). Лем по Мниховской догодѣ  быв покладеный за вицегубернатора (1.10.1938), хоть тогды чехословацке веджѣня было в повной мѣрѣ замѣнене автономным подкарпатскым урядом (11.10.1938). Але и в тых новых условиях  повнив функции вицегубернатора даколько тыжднѣ. По остаточном роспадѣ Чехословакии (марец 1939)   пришов до Пряшова и понукнув свои службы словацкому штату. Якоже достав негативну одповѣдь, перешов до Кошиць, котры тогды были частьов Мадярщины, де перебыв войновы часы. В року 1945 робив куртый час в державной службѣ обновленой Чехословакии, пак скоро на три десятьроча став ся безучастным позоровательом живота за комунистичного режиму.

## Жерела и одказы
* **Іван Поп**: Бескид Олександр // Сс. 50–51.
* 
* 

## Референции

Катеґорія:Державны урядници
Катеґорія:Русиньскы політіци
Черник

**Черник** може означовати

## Топонимы
* Черник — село в Болгарии
* Черник — село в Закарпатской области
* Черник — село в Ивано-Франковской области
* Черник — село в Словакии

## Особы
* Черник, Олдржих (1924–1994) — чехословацкый политик
Черник (Словакия)

**Черник**,  *Černík* — село в окресѣ Новы Замкы Нѣтрянского края Словакии.

## География
Лежить на югозападѣ Словакии на нивах, вытвореных рѣков Нѣтров, што мать ту мѣстну назву Цетинка, на терасах и грунках зоз грунтами, котры в минулости наперед опредѣлили переважно земледѣлскый и винарскый характер села. В западной части готара село мать природный рыбник зоз плохов 2,5&nbsp;ha, што служить на рыбарѣня и рекреацию. В сѣверной части готара — ещи еден (cca 3&nbsp;ha), на мѣстѣ бывшого камѣнолому, што помимо рѣбарѣня служить про туристику  и водны шпорты. 
Черник лежить о 105&nbsp;km на выход од главного города републикы Братиславы, о 20&nbsp;km на юг од крайского центра Нѣтра ай о 24&nbsp;km на сѣвер од окресного центра Новы Замкы. Найблизша желѣзнична штация, Комятицѣ, оддалена о 5&nbsp;km на запад.

## История
Перва документована упоминка походить з року 1156, а так Черник належить меджи найстаршы словацкы села.

## Обывательство

Село Черник мать 1 010 обывательох, з того 506 суть жены, и 504 мужѣ.
* Подля народности суть: 
** Словаци – 98,80 %
** Мадяре – 0,30 %
** Чехы – 0,70 %
** Ромы – 0,00 %
** Поляци – 0,00 %
** Иншы – 0,20 %

* Подля конфесии суть:
** римокатолицкой – 96,51 %
** евангелицкой – 0,10 %
** грекокатолицкой – 0,10 %
** православной – 0,10 %
** иншых – 0,69 %
** без вызнаня – 1,30 %
** невыяснены – 1,20 %

## Жерела и одказы
* *Vlastivedný slovník obcí na Slovensku I.* Pripravil Encyklopedický ústav SAV. 1. vyd. Bratislava : VEDA, vydavateľstvo Slovenskej akadémie vied, 1977. 528 s., s. 287.
* ''Oficiálna stránka obce Černík.''

## Референции

Катеґорія:Населены пункты Словакии
Катеґорія:Населены пункты окресу Новы Замкы
Окрес Новы Замкы

**Окрес Новы Замкы** — окрес в Нѣтрянском краю на Словакии. Мать розлогу , жие ту , циже  (ку 31.12.2019). Административный центер — мѣсто Новы Замкы.

## Административне дѣлѣня
В окресѣ Новы Замкы суть 59 сел и три мѣста: Новы Замкы, Штурово, Шураны.

## Обывательство

## Жерела и одказы
*  
*  

## Референции

Катеґорія:Нїтряньскый край
Катеґорія:Окресы на Словеньску
Новы Замкы

**Новы Замкы**,  *Nové Zámky* — мѣсто в окресѣ Новы Замкы Нѣтрянского края Словакии, администативный центер окресу.

## Полога
Новы Замкы лежать на рѣцѣ Нѣтра в ей нижньом току в надморской вышцѣ . Суть оддалены о  од Братиславы и  од Будапешта.

## История
По обсаджѣню векшой части Мадярского кральовства включно з Будином Османами вѣденска Военска рада в роках 1573–1580 дала выбудовати замок *Novum Castellum* на правом березѣ Нѣтры, на тот час найвекшый и наймоцнѣйшый. Османы шѣсть раз го неуспѣшно пробовали добыти. Замок мав форму шѣстьуголника, што пак стало ся ключовым символом герба мѣста, потверженого кральовсков гербовов листинов з року 1843. Наконець,  Османы замок добыли и держали го понад 20 рокы (1663–1685). По их выгнаню замок в року 1691 достав права мѣста. В роках 1704–1708 обсадженый куруцами. Поступно около замка выростало передмѣстя, на котре в року 1733 были росширены мѣстскы права. Найвекшы спустошѣня мѣсто зажило в конци Другой свѣтовой войны од трьох бомбардовань англо-америцкыма воздушныма силами. Найтрагичнѣйше было третье, 14. марца 1945, за два тыжднѣ до ослободжѣня мѣста Червенов армадов (29.03.1945): на мѣсто звергли 700 бомб; зоз цѣлого числа  были знищены ; загынули , а далшы  зостали без стрѣхы над головов. 

## Обывательство

## Вызнамны особы истории
* Антон Бернолак (1762–1813), священик, словацкый писатель, языкознатель, в роках 1797–1813 новозамоцкый декан, погребеный в каплици .

## Жерела и одказы
*  
*  

## Референции

Катеґорія:Населены пункты Словакии
Катеґорія:Населены пункты окресу Новы Замкы
Здружѣня интелигенции Русинох Словакии

** Здружѣня интелигенции Русинох Словакии**,  *Združenie inteligencie Rusínov Slovenska* — сполоченска културна организация, основана в року 1995 зоз сѣдлиском в Братиславѣ, главном городѣ Словакии. За цѣлу добу 25-рочной екзистенции организации ей предсѣдником зоставать .

## Напрямы чинности
Организация ся занимать перед  ушиткым ширѣньом знамостей о Русинах меджи самыма Русинами и меджи Словаками через лекции ай иншы виды културной чинности. Члены организации суть активныма лобистами интересох Русинох Выходной Словакии в словацкой владѣ и дипломатичных експозитурах заграничных штатох. Здружѣня близко сполупрацуе з такыма русинскыма организациями, як Русинска оброда.  В Братиславѣ провадить културный центер и библиотеку. 

В сучасности Здружѣня ориентоване переважно на популаризованя истории Русинох, обгайованя их закладных людскых прав и пропагацию материнского русинского языка. Як едно з успѣшных книжных выдань Здружѣня мож назвати *[[Иван Поп|Ivan Pop]]: Malé dejiny Rusínov* (Bratislava, Združenie inteligencie Rusínov Slovenska, 2010), котра ся дочекала другого выданя в року 2020.
 
## История
В первом выконном комитетѣ были Михал Штеньо, Штефан Ладижинскый, Елена Гайдова-Жидовска, Михал Феценко, Милан Андраш, Мария Хомова, Андрей Марчишин и Ян Липинскый. В року 1997 Здружѣня успѣшно зажаловало Словацке радио за нерешпектованя прав Русинох на справедливу часть во высыланях про меншины и достало ся ку широкому кругу читательох вдяка россяглой прилозѣ о Русинах в мѣсячнику *Občianska spoločnosť*. В информачных кампаниях перед списованями рокох 2001 и 2011 тыж заграли рѣшаючу роль.

## Жерела и одказы
* **Magocsi, Paul Robert**. Chrbtom k horam. Dejiny Karpatskej Rusi a karpatských Rusínov. UNIVERSUM. Prešov, 2016. 
* **Маґочій, Павло Роберт**:  Спілка русинської інтелігенції Словаччини // Сс.&nbsp;708–709.
* 

## Референции

 
Катеґорія:Русиньскы орґанізації
Катеґорія:Организации в Словакии
Джо Байден

**Джозеф Робiнетт Байден** (, родив ся 20. новембра 1942, Скрентон, Пенсілванія, США) —  (з 20. януара 2021. года до 20 януара 2025) 46. презідент Споєных штатів америцькы. Быв выбраный презідентом в роцї 2020.

Катеґорія:Политици США
Катеґорія:Презіденты США
Катеґорія:Політічны лідеры
Абауйсанто

**Абауйсанто**,  *Abaújszántó* — варош в регионѣ Сѣверна Мадярщина, при граници з Кошицкым крайом Словакии.

## Землепис
Лежить в долинѣ Горнаду, на серединѣ меджи Мишколцом (оддалѣня около ) и словацков границьов. Клима мѣрно тепла и мѣрно суха. Середньорочна теплота  . Рочна тырвалость сонѣчного свѣтла около 1900 годин, середньорочны выпады около . Под варошом суть термалны купелѣ.

## История
Оддавна позната винарска осада, перва документована упоминка о котрой датована роком 1275 под назвов Zamthou. Около 600 рокы утримовало статус торговичного мѣстечка. В конци XIX. стороча Абауйсанто быв по Кошицях другов найвекшов осадов жупы Абов, а од року 1904 мав уже уличне освѣтлѣня. Статус вароша мать од року 2004.

## Обывательство
Подля списованя з року 2011 народностне зложѣня было: Мадяре 94,7%, Ромы 6,3%, Украинцѣ 0,9%, Нѣмцѣ 0,5%, Румыны 0,1%, иншы, не регистрованы в штатѣ народности — 0,1%. Конфесийне зложѣня: римокатолици 51,9%, реформаты 24,6%, грекокатолици 7,6%, евангелици 0,5%; иншы конфесии 1,2%, атеисты  и неодповѣвшы — 14,2%.

Подля списованя з року 2022 обывательство Абауйсантова было: Мадяре 89,8%, Ромы 4,4%, Нѣмцѣ 0,2%, Поляци 0,1% и Словакы 0,1%; три найвекшы конфесии: римокатолици 37,5%, реформаты 18,9%, грекокатолици 6,5%.

## Вызнамны родаци
* Александер Бескид (1887–1975), политик, администратор, вицегубернатор Подкарпатской Руси
* Мигай Фаркаш (1904—1965) — мадярскый комунистичный политик и министер народной обороны

## Костелы и храмы
Римокатолицкый костел походить з XIV. стороча, зачаточно готичный, в року 1804 достав елементы поздного барока; сучасный главный олтарь неоготичный. Грекокатолицкый храм походить з року 1792, иконы намальовав Йосиф Змѣй-Миклошик в року 1830, и доднесь дошли неошкоджены, наперек многым тяжкым подѣям. Бароковый реформатскый храм походить з року 1752, в року 1865 реконштруованый.

Romai Katolikus Templom.jpg|римокатолицкый 
Görög Katolikus Templom Abaújszántón.jpg|грекокатолицкый 
Reformatus Templom Abaújszántón.jpg|реформатскый
Evangelikus Templom Abaújszántón.jpg|евангелицкый


## Жерела и одказы
* 
* 
* 

## Референции

Катеґорія:Населены пункты Мадярьска
Болдогкеваралйа

**Болдогкеваралйа**,  *Boldogkőváralja* — село в регионѣ Сѣверна Мадярщина, при граници з Кошицкым крайом Словакии.

## Полога
Лежить в долинѣ Горнада в западной части Земплинской береговины, оддалене од Мишколца о  на сѣверовосток.

## История
История села узко звязана зоз замком *Boldogkő*, под котрым оно ся розвивало. Елек Феньеш, мадярскый штатистик и географ подавать и стару славянску назву села: *Подболдок*. Замок ся первый раз упоминать в едной листинѣ з року 1282 яко *Castrum Boldua*, а была то зачаточно една з твердынь, котры ся поставили на сѣверных границях Мадярского кральовства по монголском впадѣ до Выходной Европы. В зачатку XIX. стороча *Boldogkőváralja* доставать статус мѣстечка,  *mezőváros* з правом чинити торговицю.

## Обывательство
Найвекшы етничны и конфесийны групы в року 2011 были тоты. 
;подля народности: Мадяре 86,1%; Ромы 14,3%; Русины 2,3%; (не хотѣли одповѣсти 13,9%)  
;подля вѣры: римокатолици 43,8%; грекокатолици 8,3%; реформаты 3,9%; евангелици 0,1%; иншы конфесии 0,3%; атеисты 5,6%; (не хотѣли одповѣсти 32%)
 
## Вызнамны родаци
* PhDr. Николай Бескид (1883–1947), священик, историк

## Жерела и одказы
* 
* **Fényes Elek**: Magyarország geographiai szótára, 1851
* 

## Референции

Катеґорія:Населены пункты Мадярьска
Бузулук

**Бузулу́к** — город в Оренбургской области России, административный центер Бузулукского района. Мать статус городского округа *город Бузулук*. Обывательство —  (2010).

## Полога
Город лежить на рѣках Самара, Бузулук и Домашка, о  на сѣверозапад од Оренбурга и  на юговосток од Самары. Желѣзнична штация Бузулук належить Южно-Уралской желѣзници, линии . О  на сѣвер од города простерать ся националный природный парк *Бузулукскый бор*. На сѣверозападной околици города лежить шпортовый аеродром.

## Економика
В 1960-х роках зачали выхоснованя бузулукскых ропных найдищ. В року 1973 бузулукска ропа через магистралный роповод *Дружба* вышла на меджинародный торг, а Бузулук зачали называти ропным центром Оренбургского региона. Але од року 2014 з проблемами в економицѣ зачала ся добыча ропы знижовати.

## Бузулук в истории Русинох
Бузулук — город на южном Уралѣ, де ся формовав од конця року 1942 чехословацкый баталион *Свобода*, переважно из числа Русинох, политичных емигрантох з рокох 1939–1941, котры были в лаграх системы ГУЛАГ. Подля меджинародного права они зоставали чехословацкыми горожанами и были выслободжены из арешта за жадостьов чехословацкой военской мисии при участи ей ведучого, генерала Гелиодора Пикы.

## Жерела и одказы
* **Поп, Иван**: Бузулук  //Энциклопедия Подкарпатской Руси. — Ужгород: Изд-во В.Падяка, 2001. — 431 с.   С.&nbsp;107
* 

## Референции
Закарпатьска областна рада

**Закарпатьска областна рада** () є орґан містной самосправы в Закарпатьскій области.  Посланцї суть зволены на пять років. Політічна партія мусить здобыти холем 5 процент голосів, жебы ся дістала до рады.

Резултаты послїднёго голосованя (2020):
* Рідне Закарпаття — 12
* Слуга народу — 11
* Батьківщина — 8
* Партія угорців України (КМКС) — 8
* Команда Андрія Балоги — 7
* Європейська солідарність — 6
* За майбутнє — 6
* Опозиційна платформа - За життя — 6

Катеґорія:Закарпатьска область
Катеґорія:Україна
Катеґорія:Области Україны
Дуклянскый просмык

**Дуклянскый просмык**,  *Dukliansky priesmyk*,  *Przełęcz Dukielska*,  *Duklai-hágó*,  *Dukelský  průsmyk*; () — стратегично вызнамный горскый переход в Лаборецкой верховинѣ Вонкашных Восточных Карпат, на граници меджи Польщов и Словакиев (Лемковина), найнизшый в главном гребеню Карпатскых гор. 

## Полога
Лежить на юг од Дуклѣ в Польщи, од котрого достав свою назву, и на сѣверовыход од Свидника в Словакии, котры звязуе трансграничнов автодорогов. Околичный регион познатый як мѣсто, де ся крижують выходны и западны славянскы културы. 

## История
В XVII. сторочу ту было пристанище збойника и фолклорного героя Андрея Савкы (1619–1661).

17.–18. юна 1849 генерал Паскевич перейшов ту на мадярску сторону з российскым войском на помочь Австрии, жебы придушити мадярску револуцию. По выбудованю Лупковского желѣзничного транспортного тунела (1874) вылучный стратегичный вызнам Дуклянского просмыка ся вытратив. 

Дуклянскый просмык быв польом тяжкых бойох на выходных фронтах и Первой, и Другой свѣтовых войн. Подѣи Первой свѣтовой войны в том регионѣ описав Ириней Кондратович, котрый в тых часах служив ту яко молодый священик. 

6. октобра 1944 Чехословацкый армадный корпус и совѣтскы едноткы заяли Дуклянскый просмык, з чого ся зачало выслободжѣня Чехословакии. Дуклянска операция забрала понад два мѣсяцѣ тяжкых бойох и десяткы тысяч забитых воякох.

## Жерела и одказы
*  
* Dukla //**Ottův slovník naučný**. Illustrovaná encyklopaedie obecných vědomostí. Díl 8. Vyd. J. Otto. V Praze, 1894. С.&nbsp;160 
* **Богдан Горбаль**: Савка Андрій // Сс.&nbsp;676–677.
* **Поп, Иван**. Энциклопедия Подкарпатской Руси. — Ужгород: Изд-во В.Падяка, 2001. — 431 с.   Сс.&nbsp;165–166.
* **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  С.&nbsp;160
 
## Референции

Катеґорія:Просмыкы и сѣдла Словакии
Катеґорія:Просмыкы и сѣдла Польщи
Катеґорія:Просмыкы и сѣдла
Лѣчивы ростлины

**Лѣчивы ростлины** — група ростлин, котры можуть быти поужиты в медицинской ци ветеринарской практицѣ про лѣчѣня або профилактику хворот.

Лѣчивый учинок такых ростлин подмѣненый обсягнутыма в них алкалоидами, флавоноидами, гликозидами, витаминами, дубилныма субстанциями, котры чинять на организм чоловѣка або звѣрятя физиологичне оддѣйованя, або мають биологичну активность сопротив причинникох розличных хворот.

На Земли суть выуживаны около  видох лѣчивых ростлин. Лѣчѣня переважно з помочов лѣчивых ростлин называть ся фитотерапия.

Лѣчивы ростлины служать не лем на фитотерапию, але и як сырый материал на екстракцию чистых учинковых субстанций и наступну продукцию медицинскых лѣкох: около третины аптечных лѣкох суть ростлинного походжѣня. Такы лѣкы суть менше токсичны од синтетичных и не мають побочны ефекты.

## Жерела и одказы
* **Тимченко А. Д.** Краткий медико-биологический словарь. Киев. Вища школа. 1988. 
* **Яковлев Г. П.**: Лекарственные растения // Большая российская энциклопедия. Том 17. Москва, 2010, стр. 193–196. 
Верзия: 2017. Одчитане: 02.12.2020

## Референции
Поддуклянскый умѣлецкый людовый сполок

**Поддуклянскый умѣлецкый людовый сполок (ПУЛС)**,  *Poddukelský umelecký ľudový súbor (PUĽS)* — професионалный умѣлецкый  збор в Словакии, створеный 5. децембра 1955 выокремлѣньом з колектива  
«Українського національного театра», дружства з обмеженов гаранциев в Пряшовѣ. ПУЛС е юридично справованым и дотованым Пряшовскым самосправным крайом.

## Умѣня
Взниклый  в року 1955 з цѣльом ширити и сценично презентовати вокално-музичне и танечне богатство Русинох и Украинцьох, колектив з понад 40 умѣлцьох складать ся зоз трьох части — танечной, спѣвацкой и музичной. Драматургия ПУЛСу ся ориентуе в первом рядѣ на традиции Русинох, жыючих на выходѣ Словакии, але так само на фолклор остатных регионох штату, котры ся колектив намагать перекомпоновати до высшой сценичной подобы. Во свойом репертоарѣ мать ПУЛС ай танцѣ з околичных штатох. ПУЛС е уникатным тѣлесом, што мож видѣти на його представлѣнях, в котрых ся указуе сила гордого натурелу, споена зоз выбрушеным чутьом про поетику. Концерты ПУЛСу суть повны емоций, идейно богаты, их навщивник ся годен не лем одреаговати, але тыж начерпати множество позитивной енергии. Днешный ПУЛС е амбициозный колектив зоз смѣлыма драматургичныма планами, котры хоче и в будучности наповнити. Колектив ПУЛСу диспонуе властнов техников: професионалнов звуковов, освѣтлюючов апаратуров и властным транспортом.

## История
За час його богатой истории ся в колективѣ ПУЛСу вычеряли веце як 500 професионалных умѣлцьох. Многы з них у свойой карьерѣ продовжовали в иншых колективах на Словакии, або и за ей границями. Бывшы пулсаци ведуть аматерскы колективы, або як педагогы присвячують свой час выховѣ молодой умѣлецкой генерации. Од свого выникнутя ПУЛС абсолвовав веце як дясять тысяч представлѣнь дома и десяткы выступлѣнь за границями свого штату. Апловдовала му публика в Англии, Болгарии, Дании, Франции, Голандии, Югославии, Канадѣ, Норвегии, Польщи, Австрии, Германии, Швайцу, Италии, Тунисѣ, США и в штатах бывшого СССР.

## См. тыж
* Иван Мацинскый

## Жерела и одказы
* 

## Референции

Катеґорія:Пряшівскый край
Катеґорія:Русиньскы орґанізації
Пхйонґянґ

**Пхйонґя́нґ** ()&nbsp;— головне місто Корейской народно-демократічной републікы. Пхйонґянґ великый центер културы а економікы в Северній Кореї. Рїка Тедон проходить через Пхйонґянґ.

## Референції

Катеґорія:Міста
Алкалоид

**Алкалоиды**, од  *alkali* алкалия, луг +  *εἶδος* вид, вызир — органичны алкалии, обсягуючы азот, природного (переважно ростлинного) походжѣня. Окрем атомох С, Н и N молекулы алкалоидох можуть обсяговати атомы S, зрѣдка Сl або Вг.

## Назвы и класификация
Традично алкалоиды называють од вида або рода алкалоидоносной ростлины з додаваньом суфикса **-ин**, напримѣр, атропин (выбраный з ростлины *Atropa belladonna*), стрихнин (зоз *Strychnos nux Vomica*).

Алкалоиды класификують тыж по филогенетичному принципу, збераючи в едну групу вшиткы злученины, выбраны з ростлин едного рода. Напримѣр: алкалоиды дафнифилума, алкалоиды ипекакуаны, алкалоиды ликоподиума. Але найвеце росширена класификация, основана на штруктурѣ карбоно-азотного скелета молекулы, напримѣр, изохинолиновы, пептидны, пиридиновы, пуриновы, хиназолиновы, хинолиновые алкалоиды.

## Росширѣня и биологична роль
Познають около 10&nbsp;000 алкалоидох, выокремленых з ростлин. Алкалоиды чинять физиологичне оддѣйованя на организм звѣрят и люди, переважно на нервову систему, зашто суть поуживаны в медицинѣ (кофеин, морфин, ефедрин и&nbsp;др.) и в земледѣлствѣ (як ѣды на шкодникы). Биологична роль алкалоидох в ростлинах остаточно неясна. Може то быти самоохрана ростлин од пожертя звѣрятами, або форма засобованя органичным азотом.

## Жерела и одказы
* **Кнунянц И.Л.** (гл. ред.):  Химический энциклопедический словарь. — Москва: Советская энциклопедия. 1983. — 792 с.  http://www.cnshb.ru/AKDiL/0048/base/RA/140004.shtm
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.  

## Референции
Щецин

**Ще́цин**,  *Szczecin*,  *Stettin* — город на сѣверозападѣ Польщи, з обывательством  (юн 2020) семый найвекшый в державѣ, административный центер Западнопоморского воеводства.

## География
Лежить в устю Одры, около  од отвореной акватории Балтицкого моря и  од нѣмецкой границѣ. Узел автодорожный и желѣзничный, морскый пристав, меджинародне летиско Щецин-Голенюв.

## История
Суть свѣдчѣня, же ту жиючы люде уже перед 2500 роками плавали по морю. Славянска осада ту на Замковой горѣ взникла не позднѣйше як в другой половцѣ VIII. стороча. В X. сторочу закладатель польского штату Мешко I. прилучив Щецин ку Польщи. В року1181 Щецин войшов до Священной римской империи. 

В року1243 достав статус города з магдебургскым правом  и зоставав центром герцогства Западной Померании. Просперовав, прилучивши ся ку Ганзейской лизѣ в року 1360. В 1637 году он перейшов Бранденбургскому маркгрофу, который го контроловав до року 1648, коли быв добытый Шведами. В року 1720 году забраный Пруссиев и зостав под контролов Германии, покля по Другой свѣтовой войнѣ не зостав одданый Польщи.

## Газдовство
Основу газдовства в зачатку XXI. стороча чинять приставовы службы: около третины морскых комерчных перевезень Польщи (угля — главный експорт); товары, везены по Одрѣ из Чехии, Мадярщины и Германии. Иншы конарѣ, окрем лодярства, включають потравиновый промысел, металообробку, продукцию штучных гноив и машинарство. Електроенергию про газдовство города и сѣверозапада Польщи продукуе угляна електрарня Долна Одра (Нове Чарново, 1350 МВт; 2020). 

## Жерела и одказы
*  
*  

## Референции
Одра

**О́дра**,  *Odra*,  *Oder*,  *Odra* — рѣка в Чехии, Польщи и Германии. Одра чинить часть границѣ меджи Польщов и Германиев. Подля довжкы третя найдовжа рѣка Польщи (по Вислѣ и Вартѣ).

## Ток рѣкы
Одра на значной довжцѣ — погранична рѣка меджи  Польщов и Германиев. Довжка рѣкы — . Выток мать в Судетах, протѣкать через Середньоевропску ровнину, вливать ся двома раменами в Щецинскый залив Балтицкого моря. Основны притокы: Бобр, Ниса Лужицка (лѣвы),
Варта (правый). Мать высше наповнѣня в зимѣ и на яри. Сплавна од верхного току, споена каналами з рѣками Лаба и Висла.

## Найвекшы городы на Одрѣ
На берегах Одры лежать городы Острава (Чехословакия), Ополе, Вроцлав, Щецин (Польща), Франкфурт на Одерѣ (Германия).

## Жерела и одказы
* Słownik geograficzny Królestwa Polskiego i innych krajów słowiańskich, Warszawa : nakł. Filipa Sulimierskiego i Władysława Walewskiego, 1880-1914. Toм&nbsp;VII, сс.&nbsp;386–389. <small>''Доступне онлайн''</small>
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 

## Референции


Pramen Odry.JPG|Выток Одры
Oderpanorama.jpg|Франкфурт на Одерѣ
Mk Stettin Hafen.jpg|Щецин

Катеґорія:Рікы подля алфавиту
Катеґорія:Рікы Германии
Катеґорія:Рікы Польска
Катеґорія:Рікы Чехии
Катеґорія:Рікы Европы
Иван Зейкан

**Иван Зейкан** (выгваряме: Зийкан),  *Zékány János*,  *Иван Алексеевич Зейкан*, , Карачин, жупа Угоча, Мадярске кральовство – , тыж там — вызнамный подкарпатскый просвѣтитель, первый зоз подкарпатскых Русинох, котры реализовали свои таланты в России. 

## Школы и дипломатична служба
Середне образованя достав в Сату Маре, затым учив ся во Львовѣ, а высшы школы абсолвовав в Регенсбургу, Празѣ и Вѣдню. В року 1697 понукнув свои службы яко товмач Великому посолству России, котре в той добѣ путовало по Европѣ, и быв приятый. При посолствѣ быв участником Карловицкого конгреса (1698–1699) и подготовкы  мирного договора 1699. В конци януара 1699 Зейкан достав платню за свои службы, путовный лист од Прокопия Возницина,  амбасадора, и быв накурто одпущеный зо службы “про властны потребы дома”, одкы ся вернув на службу до Москвы.  

## Педагогична служба
В рокох 1708–1721 царь Петро І. бизовав на Зейкана воспитаня своих любых уйчаникох Ивана и Александра Нарышкиных. Их отець, Лев Кирилович Нарышкин, уйко царя, в роках 1697–1699 быв на челѣ тогдышного Посолского уряду, што одповѣдало позднѣйшому Министерству загранича, до котрой то службы належав и Зейкан, як дипломатичный товмач. Через цѣлы 13 рокы Зейкан допроводжовав братох в их штудийном путованю по Европѣ (Британия, Нидерланды, Франция, Испания, Венецка република). Нарышкины досягли значны успѣхы, здобыли знаня войсково-морской техникы и лодярства. Вернувши дому, они заняли важны посты, а Зейкан затримав велми тѣсны взаимины зо своима воспитаниками. В року 1724 по воли Петра І. Иван Зейкан быв змушеный против властной дякы стати ся головным наставником його сѣмрочного внука, будучого императора Петра II. (1727–1730). По смерти Петра І. (1925) на трон сѣла його вдова Катарина I. (1725–1727), головным наставником наслѣдника трона став ся гроф Остерман, але Зейкан зостав едным з учительох. 

## Интригы и депортация
По смерти  Катарины I. (май 1727) на трон сѣв 11-рочный воспитаник Зейкана, але фактичну владу через малолѣтство императора справовав гроф Меншиков. В резултатѣ придворных интриг Зейкан зостав арештованый и депортованый до Мадярщины. Неодовго по тому веце разы и Остерман, и Меншиков, и сам Петро II. просили Зейкана и австрийску владу, жебы ся вернув до Москвы. Але спочатку тото не приимав знеохоченый Зейкан, а в року 1738, коли ся наконець наважив, не пустила го австрийска влада. В зачатку юна 1739 Иван Зейкан умер.

## Жерела и одказы
* **Михайло Алмашій**: *Русинська педагогічна енциклопедія* — Ужгород: Карпатська Вежа, 2005. — 304 с.   Сс.&nbsp;106–107.
* **Павленко Г. В.**: Зейкан Іван Олексійович //Павленко Г.В. Діячі історії, науки і культури Закарпаття. Малий енциклопедичний словник. Ужгород, 1999.     Сс.&nbsp;100–101.
* **Василь Пагиря**: *Я світ узрів під Бескидом. Сторінки історії* — Ужгород: Карпати, 1993 — 227 с.   Сс.&nbsp;29–31.
* **Иван Поп**: *Энциклопедия Подкарпатской Руси* — Ужгород: Изд-во В.Падяка, 2001. — 431 с.   С.&nbsp;181.
* **Іван Поп**: Зейкан Іван // С.&nbsp;243. 
* 

## Референции

Катеґорія:Дипломаты
Катеґорія:Педаґоґы
Велике посолство

**Велике посолство**,  *Великое посольство* — официална назва российской дипломатичной мисии, путуючой по Западной Европѣ в роках 1697–1698, в котрой де факто быв *[[incognito]]* царь Петро I. яко  «сержант (десятник)» Петро Михайлов.

Уже скорше Петро I. послав даколькых молодых людей за границю, жебы там штудовали мореплавбу. А в року 1697 он сам выправив ся с так званым *Великым посолством* до Западной Европы. Посолство числило около 250 особ, в челѣ котрых были «великы послы» Франц Лефорт, Федор Алексеевич Головин и Прокопий Возницын. Його главны цѣли стояли в розвѣданю меджинародной ситуации и змоцнѣню антитурецкой коалиции, але тыж во збераню информаций о економичном и културном животѣ Европы. Путуючи инкогнито под меном десятника (сержанта) Петра Михайлова, Петро І. знакомив ся з обстоянями во вывинутых державах Запада. За четыре мѣсяцѣ штудовав лодярство, працуючи яко тесарь в лодярни голландской Ост-Индской компании в Саардамѣ; пак одышов до Великой Британии, де дале штудовав лодярство, працуючи в лодярни Кральовского лодьства в Дептфордѣ, а тыж навщѣвив фабрикы, арзеналы, школы и музеи, аж и сесию парламента. Въедно з тым на роботу до России были звербованы заграничны фахманы.

В часѣ визиты в Голландии переговоры о сполочном бою з Османсков империев, в том числѣ о кредитах на тоты цѣли, закончили ся без успѣха, в резултатѣ вшиткы закупкы и найом фахманох посолство мусѣло робити за властны средства. Цѣлу програму Великого посолства не удало ся завершити через стрѣлецкый бунт в Москвѣ (1698), котрый примусив зречи ся визиты до Венецкой републикы. Але розвѣданя меджинародных обстоянь в Европѣ привело ку змѣнѣ вонкашнополитичного курза России: она ся одказала од далшого боя за южны моря, а концентровала ся на прибалтскых землях. Многы участникы Великого посолства освоили новы хосенны ремесла и научили ся мореплавбѣ, а познаня розличных сторон живота европанох дало Петру І. идеи про многы реформы, котры в далшых роках реализовав у себе дома.

Уже само перве путованя российского царя за границю *[[incognito]]* было прямым позычѣньом зоз Запада, первов апликациев европской културы ку московскым обычаям. *[[Incognito]]* выходило за границѣ круга понять пережых царьох, оно не мѣстило ся в их розумѣня свѣта, неминучо означало умалѣня державной чести и царской достойности. ...Зато Петро Великый перетворив Русь на Россию. 

## Жерела и одказы
* **Веневитинов М. А.**: Русскіе в Голландіи. Великое посольство 1697–1698. — Москва, 1897. Доступно онлайн 
* **Гуськов А. Г.** ВЕЛИКОЕ ПОСОЛЬСТВО 1697-98 //Большая российская энциклопедия. Том&nbsp;5. Москва, 2006, стр.&nbsp;59–60 Верзия: 2016 Одчитане: 12.12.2020https://old.bigenc.ru/domestic_history/text/1905877
* 

## Референции

Катеґорія:История России
Incognito

**Incognito** (од  *in-cognitus* *незвѣстный, непознатый*) — особа, обычайно официальна, котра скрывать (не зо злочинныма намѣрами) свое правдиве имя, выступаючи под вымышленым именом.

Тыж ся хоснуе на означѣны поступованя або дѣй, котры суть чинены таков особов, напримѣр: путовати *incognito*.

Пановници и члены их родин часто звыкли путовати *incognito*. Кедь пановник путуе  *incognito*, його пановницкый статус не належить брати на увагу, лем го трактовати яко приватну особу. 

В роках 1697–1698 российскый царь Петро І. быв первым российскым царьом, котрый про свои особенны интересы лишив просторы России. Путовав яко вояк в шаржи десятника, меном Петро Михайлов в числѣ великой 250-членной дипломатичной выправы, в челѣ котрой официално стояли иншы особы, што му дало можность видѣти и дознати ся овельо вецей, як кедь бы быв путовав яко царь.  
 
## Жерела и одказы
* **Révai nagy lexikona**. 10.&nbsp;köt. Révai Testvérek Irodalmi Intézet Részvénytársaság, Budapest, 1914  C.&nbsp;580.
* **Дворецкий И. Х.** Латинско-русский словарь. Изд. второе. М: «Русский язык», 1976. 
* Інкогніто //Юридична енциклопедія : [у 6&nbsp;т.] / ред. кол.  **Шемшученко Ю. С.** (відп. ред.) [та ін.]. — К. : Українська енциклопедія ім. М. П. Бажана, 1998. — Т.&nbsp;2 : Д — Й. — 744&nbsp;с. — .

## Референции

Катеґорія:Латинскы правны выразы
Кизлив

**Кизлив**,  *Кізлів* — село в бывшом Буском районѣ (од року 2020 — Золочовском) Львовской области Украины.

## Административа
;Администрация до року 2020:
:Кізлівська сільська рада
:80543, Львівська обл., 
:Буський р-н, с. Кізлів
До селской рады належали тыж села Думниця и Журатин.

**Од року 2020** створена Буска громада з центром в Буску, до котрой входять 68 населеных пунктох.

## Полога
Лежить на автодорозѣ **М06** Чоп–Киев. Надморска вышка . Оддалене од областного центру о , од районного центру о , од желѣзничной штации о .

## Вызнамны родаци
* Иван Наумович (1826–1891), галичско-рускый писатель, сполоченскый дѣятель, священик, выдаватель.

## Газдовство
В селѣ суть два цехы на бутор, ритуална служба, бовт ABC з баром, цех на годовлю свинь (2018).

## Жерела и одказы
* Облікова картка: Кізлів  (Верховна Рада України) 
* Кізлівська сільська рада  
* Kozłów //Słownik geograficzny Królestwa Polskiego i innych krajów słowiańskich, t. IV (Kęs&nbsp;— Kutno). Warszawa, 1883, s. 562.

## Референции

Катеґорія:Населены пункты Украины